**Тема: Ҡырағай хайуандар** (өлкәндәр төркөмөндә телмәр үҫтереү буйынса ойошторолған белем биреү эшмәкәрлеге)

**Маҡсат:** балаларҙың ҡырағай хайуандар тураһында белемдәрен киңәйтеү һәм тәрәнәйтеү.

**Бурыстар:**

* өйрәнелгән һүҙҙәрҙе практик ҡулланырға күнектереү, бәйләнешле телмәр үҫтереү;
* балаларҙың телмәр аппаратын нығытыу, хәтерен, күҙәтеүсәнлеген, иғтибарын үҫтереү;
* йәнлектәргә һөйөү, һаҡсыл ҡараш тәрбиәләү.

**Йыһазландырыу:** хат, конверттар, ҡырағай хайуандар һүрәттәре, « Аҙ һәм күп » , « Торлағын тап» дидактик уйындар, ҡояш

Таратма материал: ҡырағай хайуандар һәм уларҙың торлаҡтары һүрәтләнгән һүрәттәр, хайуандар өсөн аҙыҡ һүрәтләнгән һүрәттәр, ҡырағай хайуандарҙың балалары һүрәттәре**.**

Үткәреү алгоритмы:

Ойоштороу:

**Тәрбиәсе :**

Балалар бында килегеҙ,

Түңәрәккә тороғоҙ.

Бер беребеҙгә ҡарайыҡ,

Сәләмләшеп алайыҡ.

**Тәрбиәсе :**

Һаумыһығыҙ, балалар,

Һаумыһығыҙ , ҡунаҡтар!

**Тәрбиәсе :** Балалар, был нимә ул?

**Балалар:** куар код

**Тәрбиәсе :** Әйҙәгеҙ мин телефоным менән ҡарайым әле (ҡуйып ҡарай) **Тәрбиәсе:** Карта күренә. **Тәрбиәсе:**  Балалар, был ябай карта түгел, бында юлдың маршруты бирелгән . ( Куар код менән асһа Эт һүрәте килеп сыға)

**Тәрбиәсе:**  Был нимә балалар?

**Балалар:** Эт

**Тәрбиәсе:** Эт һеҙгә эштәр аҙерләп ҡуйған. Беҙгә матур итеп һөйләшер өсөн тел шымартып алырға кәрәк.

**Артикуляцион күнекмәләр**

Яңаҡтар өсөн: ирендәрҙе йомоп, сәйнәү хәрәкәттәрен башҡарыу, Ирендәр өсөн : “йылмайыу һәм торба” - сиратлап башҡарыла, тел өсөн :” сәғәт “, “аттар”, тын алыу юлына күнегеү: “ҡар бөртөгөн осороп ебәреү”, танау аша тәрән тын алыу һәм ауыҙ аша һауаны сығарыу. Ра-ра-ра - беҙҙе урман саҡыра, ам-ам-ам- беҙҙән көтәләр ярҙам ға-ға-ға- ашығайыҡ ярҙамға.

**Тәрбиәсе:**  Афарин, балалар! Картаға күҙ һалайыҡтар, бына тағы куар код( Бүре һүрәте сыға)

**Тәрбиәсе:**  Был нимә , балалар?

**Балалар:** Бүре

**Тәрбиәсе:**  Бүре ҡояш менән уйнарға ярата.Әйҙә , беҙҙә уйнап алайыҡ

«Аҙ һәм күп » уйыны. (музыка-башҡорт көйө) **Тәрбиәсе:** Айыу күплектә нисек була?.Эйе, дөрөҫ ,айыуҙар  **Тәрбиәсе:**  Әйҙәгеҙ, тағы ла уйнап алайыҡтар...( музыкаға йүгерәләр, музыка туҡтаһа туҡтайҙар) **Тәрбиәсе:**  балалар, әйҙәгеҙ тағы ла уйнап алайыҡ..( йүгерәләр) Ә хәҙер “ниндәй ” һорауына яуап бирәйектәр . ( Айыу ниндәй? **)**. **Балалар:** уҫал, һоро, ҙур.. **Тәрбиәсе:** Афарин, балалар ! Тағы ла куар код , әйҙәгеҙ асайыҡ (айыу килеп сыға) .

**Тәрбиәсе:** Был нимә , балалар ? **Балалар:** Айыу **Тәрбиәсе:** Айыу беҙгә хайуандарҙың торлағын табышығыҙ әле тей.

“Торлағын тап ” уйыны.

**Тәрбиәсе:**  Афарин , балалар ! Дөрөҫ эшләгәнһегеҙ.

**Тәрбиәсе:** Әйҙәгеҙ артабан киттек, картаға күҙ һалайыҡ, был куар кодта нимә йәшеренгән ?

**Тәрбиәсе:** Был нимә , балалар?

**Балалар: :** Арыҫлан .Эйе, афарин

**Тәрбиәсе:** Балалар , арып киткәнһегеҙҙер, әйҙәгеҙ ял итеп алайыҡ.

**Ял минуты**

Ҙур аҡланда ҡаршыбыҙға Йүгереп сыҡты ҡоралай ( урындарҙа йүгереү) Ә унан һуң алдыбыҙға Һикереп сыҡты ҡуянҡай (урындарҙа һикереү) Күренде тайыш табан ( айыу һымаҡ атлау) Һаҡ ҡына баҫып төлкө Эргәнән утеп китте (урындарҙа аяҡ осонда атлау)

**Тәрбиәсе:** Афариндар, әйҙәгеҙ артабан юл тоттоҡ, картаға күҙ һалдыҡ.

( картаны асыу, унда кеше һүрәте)

**Тәрбиәсе:** Был кем, балалар ?

**Балалар:** Кеше.

(Экранда персонаждар сыға)

**Тәрбиәсе:** Балалар, был геройҙар ниндәй әкиәттән ? Әйҙәгеҙ хәтерләгеҙ әле.

**Тәрбиәсе:** Ә хәҙер ошо әкиәтте бына ошондай серле сумаҙан ярҙамында һөйләп ишеттерәйек.

**Тәрбиәсе:** Балалар, борон- борон кем йәшәгән әле.. Эт кемде осратҡан әле.? Әйе , дөрөҫ бүрене. Артабан кемде осратҡан? Айыу нимә тигән? Эт үҙенә хужа таба алғанмы?

**Тәрбиәсе:** Афарин , балалар, яҡшы беләһегеҙ икән.

**Йомғаҡлау**

**Тәрбиәсе:** Афарин, балалар бөтә эштәрҙе лә яҡшы үтәнек. - Һеҙ нимә эшләнегеҙ ? - Һеҙгә бөгөн нимә ныҡ оҡшаны ? - Һеҙгә нимә ауыр булды, ә нимә еңел булды?

**Рефлексия**

**Тәрбиәсе:** Балалар, әгәр ҙә оҡшаһа йылмайған эмоциялы смайлик күрһәт, әгәр ҙә күңелһеҙ булһа күнелһеҙ эмоцияға смайлик ал.